**10/2022. (X. 24.) MÜK szabályzat
a Magyar Ügyvédi Kamara egyes szabályzatainak az elektronikus ingatlan-nyilvántartás bevezetésének elhalasztásával összefüggő módosításáról**

A Magyar Ügyvédi Kamara küldöttgyűlése

az ügyvédi tevékenységről szóló 2017. évi LXXVIII. törvény (a továbbiakban: Üttv.) 158. § (1) bekezdés 8. pontjában kapott felhatalmazás alapján,

a 2. pont tekintetében az Üttv. 158. § (1) bekezdés 21. pontjában kapott felhatalmazás alapján,

az Üttv. 157. § (2) bekezdés e) pontjában foglalt feladatkörében eljárva,

az Üttv. 156. § (3) bekezdése szerinti feladatkörében eljáró Országos Kamarai Jogtanácsosi Tagozat és Országos Alkalmazott Ügyvédi Tagozat véleményének kikérésével,

az alábbi szabályzatot alkotja:

**1.** A fegyelmi eljárásról szóló 20/2018. (XI. 26.) MÜK szabályzat módosításáról szóló 5/2022. (IV. 25.) MÜK szabályzat 2.2. pontja helyébe a következő rendelkezés lép:

„2.2. Az 1.2-1.4. pont az ingatlan-nyilvántartásról szóló 2021. évi C. törvény 1. §-a hatálybalépésének a napján lép hatályba.”

**2.** Az ügyvédi tevékenységet folytatók továbbképzési kötelezettségéről szóló 18/2018. (XI. 26.) MÜK szabályzat a következő 7.10. ponttal egészül ki:

„7.10. A MÜK és a Kamara a 6/E. pont szerinti Képzési Események és Számonkérés teljesítésének lehetőségét az ingatlan-nyilvántartásról szóló 2021. évi C. törvény 1. §-a hatálybalépését megelőzően úgy biztosítja, hogy a jogosultságok kamarai hatósági nyilvántartásba vételére is kellő idő álljon rendelkezésre.”

**3.** Ez a szabályzat az igazságügyi miniszter jóváhagyását követően, a Magyar Ügyvédi Kamara honlapján történő közzétételét követő napon lép hatályba.